text: Fyri tveimum mánaðum síðani gjørdi eg eitt eksperiment, har eg samanbar lýsingar á fýra ymsum online miðlum: Facebook, Google Ads, LinkedIn og Vevlýsingar. Tú kanst lesa um tað eksperimentið og úrslitini her: Samanbering av talgildum lýsingamiðlum
text: #000001
text: Tá brúkti eg loysnina Smálýsingar hjá Vevlýsingum, sum eru tekstur og supplerandi mynd. Eg gjørdi tað sama hjá hinum miðlunum fyri at samanberingsgrundarlagið skuldi vera so eftirfarandi sum gjørligt.
text: #000002
text: Hesuferð ynskti eg at samanbera bannara lýsingar. Eg gjørdi eina 1000×500 Flexlýsing at brúka hjá Vevlýsingum, og líknandi bannarar aðrastaðni.
text: #000003
text: Í eina viku (14.05.2021 til og við 20.05.2021) havi eg keypt lýsingar fyri tænastuna Biolink á hesum miðlum:
text: #000004
text: Lýsingarnar eru so líkar sum gjørligt fyri at samanberingsgrundarlagið skal vera so eftirfarandi sum gjørligt. Eg velji at koyra Flexlýsingina á dagur.fo, sum kostar 115,- kr um dagin. Eg velji sama budget á hinum miðlunum.
text: #000005
text: Samstundis brúki eg vevmátingar amboðið Plausible at máta trafikkin til heimasíðuna frá hesum lýsingum. Eg identifiseri kelduna við at brúka UTM frámerki.
text: #000006
text: Tíverri fekk eg (aftur hesuferð) trupulleikar við Google Ads. Hóast skipanin fortelur, at alt er rætt og gott, so verður lýsingin ikki víst. Eg kanni hetta nærri, men viðvíkjandi júst hesum eksperimentinum má eg staðfesta, at Google Ads miseydnaðist.
text: #000007
text: Her eru samlaðu tølini fyri vikuna.
text: #000008
text: Aftur hesuferð eru úrslitini frægast hjá Facebook, men ikki við líka sannførandi muni sum seinast. Facebook brúkti alt mítt ásetta budget. Tískil er samlaða nýtslan hendan:
text: #000009
text: Sum áður nevnt, koyrdi lýsingin als ikki á Google Ads og brúkti tí einki av mínum budgetti. Eg brúki tøluni fyri ferðslu og kostnað til at rokna mín effektiva Cost-Per-Click (CPC) hjá hvørjum miðli. Hetta talið sigur mær, hvussu nógvar pengar eg endaði við at geva fyri hvørja ferð ein brúkari vitjaði heimasíðuna gjøgnum lýsingina.
text: #000010
text: Av tí at talan er um sera visuellar bannaralýsingar, so er tað hugsandi, at eksponeringin er verd meira enn bert, hvussu nógv fólk trýsti á hana. Tí taki eg hesuferð Cost-Per-Mille (CPM) við í metingina, sum sigur mær, hvussu nógvar pengar eg brúki hvørja ferð, lýsingin verður víst 1.000 ferðir. Tá eru úrslitini hesi:
text: #000012
text: Seinast var Google Ads greiður vinnari mátaður í reinum CPC, men hesuferð miseydnaðist tíverri at fáa nøkur úrslit. Eg nevndi seinast, at Google Ads er tiltikið torført í føroyskum høpi. Allíkavæl vænti eg at royna tað aftur eina aðru ferð vegna greiðu úrslitini seinast. Tað kostar heldur einki at seta eina lýsing upp, um hon ikki verður víst, og tað skal ikki neyðturviliga so nógv arbeiði til.
text: #000013
text: Facebook hevði aftur hesuferð fyrimunin í CPC, og var harvið tann bíligasta keldan av ferðslu til heimasíðuna. Men tað kostaði næstan seks ferðir so nógv sum Flexlýsingin fyri hvørja ferð bannarin varð vístur einum brúkara. Tíverri dugi eg ikki at seta tal á relativa virðið av ferðslu mótvegis eksponering, men tað er eisini ymiskt, alt eftir hvørjum tú lýsir fyri.
text: #000014
text: Vit hava nógv at velja millum tá vit skulu lýsa á internetinum. Men hvar fáa vit mest fyri pengarnar? Eg havi roynt at farið semi-vísindiliga til verka fyri at fáa eitt benchmark av hesum.
  Hetta er eitt sera einfalt eksperiment, og har eru nógv fleiri faktorar sum spæla inn í hetta enn eg havi tikið atlit til. Allíkavæl haldi eg tað hevur virði at fáa eina hóming av effektivitetinum hjá ymsum miðlum.
text: #000016
text: Í eina viku (17.03.2021 til og við 23.03.2021) havi eg keypt lýsingar fyri heimasíðuna Leita.fo á hesum miðlum:
text: #000017
text: Vit síggja at í hesum eksperimentinum er Facebook greiður vinnari. Men her er enn ikki tikið hædd fyri brúktu upphæddunum.
text: #000019
text: Budgettið á hvørjum veitara varð sett til 60,- kr um dagin, men alt budgettið er ikki brúkt. Hjá Vevlýsingum er fulla budgettið brúkt og sýningar tillutaðar hareftir. Hjá hinum trimum er nýtslan roknað annarleiðis út frá útboðnum av sýningum. Tískil er hetta samlaða nýtslan:
text: #000020
text: Her er stórur munur á samlaðu nýtsluni, hóast identisku budgettini. Av onkrari orsøk er serliga nýtslan á Google Ads ógvusliga tálmað. Eg kann brúka tølini fyri ferðslu og kostnað til at rokna mín effektiva Cost-Per-Click (CPC) hjá hvørjum veitara. Hetta talið sigur mær hvussu nógvar pengar eg endaði við at geva fyri hvørja ferð ein brúkari vitjaði Leita.fo gjøgnum eina lýsing.
text: #000021
text: Hóast Facebook mátað í CPC kostaði meira enn fimm ferðir so nógv sum Google Ads, so var tað munandi lættari og skjótari at røkka nógvum fólki. Um tú skalt fáa boðskapin út skjótt og effektivt, og ikki noyðist at venda hvørjari krónu, so er hetta ein góð loysn sum tey flestu longu kenna væl.
text: #000023
text: Úrslitini á Vevlýsingar smálýsingum vóru ikki vónleys, men tey kostaðu næstan tríggjar ferðir so nógv sum Facebook mátað í CPC. Tó er vert at hava í huga hvat virði tað hevur at upptraðka á einum ser-føroyskum palli. Tað er hóast alt politiskt korrekt at keypa føroyskt, og tað kann eisini vera ein pragmatisk avgerð um vit ynskja eina framhaldandi sunna internet-vinnu í Føroyum sum kann kappast við altjóða risarnar.
text: #000024
text: LinkedIn er kent sum eitt professionelt netverk, og skilir seg burturúr hinum trimum. Tað er ikki heilt rætt at samanbera somu lýsing á so ymiskum pallum, men tað var allíkavæl áhugavert at kanna hvørji úrslit kunnu væntast. Eg vil ikki útilukka at brúka LinkedIn í framtíðini, men eg haldi meg vekk fyri fyrst.
text: #000025
text: Ein eigur at taka hædd fyri sermerkinum á ávísum lýsingamiðlum fyri at skrædda lýsingina og fáa mest burturúr. Tað havi eg við vilja ikki gjørt her, tí eg vildi at allar lýsingarnar vóru so líkar sum gjørligt. Tað kann ávirka úrslitini positivt ella negativt fyri onkrar av miðlunum.
  Eg havi mátað úrslit sum ferðsla til heimasíðuna frá ymsu keldunum. Eg taki ikki hædd fyri aðrari eksponering ella langtíðar brand ávirkan av hesi á ymsum miðlum.
  Hvussu nógv tú fært fyri pengarnar kemur ann uppá útboð og eftirspurning av lýsingum og lýsarum á hvørjum miðli. Eg royni at fyribyrgja ov stórari ávirkan frá hesum við at spjaða lýsingarnar yvir eina heila viku. Men hetta merkir til dømis, at úrslitið kann gerast heilt øðrvísi um eitt ár.
  Tann einasta føroyska loysnin í eksperimentinum er Vevlýsingar tí at, mær vitandi, er hon tann einasta sokallaða “self-service” loysnin har eg sjálvur kann rita inn og umsita mínar lýsingar. Eg valdi eisini smálýsingar ístaðin fyri flex lýsingar, tí eg meti hesar líkjast mest øðrum loysnum. Tí sigur hetta eksperimentið einki um úrslit við flex lýsingum hjá Vevlýsingar, ella lýsingar hjá øðrum føroyskum loysnum.
  Á Google Ads og LinkedIn Ads slapp eg ikki at stovna lýsingarnar á føroyskum. Tí stovnaði eg tær á enskum við beinleiðis umsettum teksti. Um hetta hevur positiva ella negativa ávirkan á úrslitið tori eg ikki at gita.
text: #000026